Gdyňa

Gdyňa (, kašubsky Gdiniô) je prístavné mesto na severe Poľska v Pomoranskom vojvodstve. V súčasnosti je Gdyňa s 246 tisícmi obyvateľov dvanáste najväčšie mesto Poľska a druhé najväčšie vo vojvodstve po Gdansku. Spoločne s kúpeľným mestom Sopot, Gdanskom a okolitými satelitnými mestečkami tvorí spolu metropolitnú oblasť nazývanú Trojmesto (Trójmiasto) s viac ako miliónom obyvateľov. 

Gdynia bola po stáročia iba malou farmárskou a rybárskou dedinou na pobreží Baltského mora. Až do roku 1923 to bola malá bezvýznamná obec, ktorá slúžila ako turistický rezort v tzv. poľskom koridore, ktorý oddeľoval Východné Prusko od vtedajšej Nemeckej weimarskej republiky. Po obnovení poľskej nezávislosti v roku 1918 bolo rozhodnuté, že v meste bude vybudovaný hlavný poľský prístav, keďže Gdansk bol pod spoločnou správou Poľska a Spoločnosti národov. V rokoch 19231934 tu vybudovali osobný, rybársky i vojenský prístav. Tým sa z Gdyne stalo ekonomické centrum poľského koridoru. V tomto období dostala Gdyňa kozmopolitný charakter vďaka modernizmu, ktorý sa stal dominantným architektonickým štýlom novej výstavby, a získala štatút mesta v roku 1926.

Obyvateľstvo 
Zaujímavý je prudký vzrast počtu obyvateľov Gdyne:

Doprava 
Pre bližšie informácie o trolejbusovej doprave v meste pozri Trolejbusová doprava v Gdyni.

Šport 
V meste pôsobí viacero športových klubov, v súčasnosti pod názvom Arka. Funguje tu futbalový klub (Arka Gdyňa), mužský (Asseco Arka Gdyňa) aj ženský (Arka Gdyňa) basketbalový klub, ako aj rugbyový tím RC Arka Gdynia.

Partnerské mestá 
  Plymouth, Spojené kráľovstvo
  Kiel, Nemecko
  Aalborg, Dánsko
  Kotka, Fínsko
  Kristiansand, Nórsko
  Karlskrona, Švédsko
  Brooklyn, USA
  Klaipėda, Litva
  Baranoviči, Bielorusko
  Seattle, USA
  Kaliningrad, Rusko
  Liepāja, Lotyšsko
  Kunda, Estónsko
  Côte d'Opale, Francúzsko
  Haikou, Čína

Referencie

Iné projekty 

 
Mestá v Pomoranskom vojvodstve
Prístavné mestá Baltského mora
Univerzitné mestá v Poľsku